Luettelo standardeista ja/tai spesifikaatioista, joita sovelletaan sähköisiin viestintäverkkoihin ja -palveluihin sekä niiden liitännäistoimintoihin ja -palveluihin (Alustava versio) (ETA:n kannalta merkityksellinen teksti)



Virallinen lehti nro C 331 , 31/12/2002 s. 0032 - 0049



Luettelo standardeista ja/tai spesifikaatioista, joita sovelletaan sähköisiin viestintäverkkoihin ja -palveluihin sekä niiden liitännäistoimintoihin ja -palveluihin (Alustava versio) (2002/C 331/04) (ETA:n kannalta merkityksellinen teksti) LUETTELO STANDARDEISTA JA/TAI SPESIFIKAATIOISTA, JOITA SOVELLETAAN SÄHKÖISIIN VIESTINTÄVERKKOIHIN JA -PALVELUIHIN SEKÄ NIIDEN LIITÄNNÄISTOIMINTOIHIN JA -PALVELUIHIN Komissio julkaisee direktiivin 90/387/ETY(1), sellaisena kuin se on muutettuna direktiivillä 97/51/EY ja puitedirektiivin 2002/21/EY(2) 17 artiklalla, nojalla Euroopan yhteisöjen virallisessa lehdessä standardeista ja/tai eritelmistä eli spesifikaatioista luettelon, joka toimii perustana sähköisten viestintäverkkojen, sähköisten viestintäpalvelujen ja niiden liitännäistoimintojen ja -palvelujen yhdenmukaisen tarjonnan edistämisessä (17 artiklan 1 kohta). Standardien ja spesifikaatioiden käyttöä on edistettävä palvelujen yhteentoimivuuden varmistamiseksi ja käyttäjien valinnanvapauden lisäämiseksi (17 artiklan 2 kohta)(3). Tämä luettelo korvaa avoimen verkontarjonnan (ONP) aikaisemman standardiluettelon (kuudes versio), joka julkaistiin 7. marraskuuta 1998(4) ONP-direktiivin nojalla. Nykyisen sääntelyjärjestelmän mukaisia velvoitteita sovelletaan 25. heinäkuuta 2003 asti, jolloin puitedirektiivin 28 artiklan nojalla aletaan soveltaa uutta sääntelyjärjestelmää. Uusi sääntelyjärjestelmä sisältää joitakin muutoksia. Uuden sääntelyjärjestelmän piiriin kuuluvat kaikki sähköiset viestintäverkot, -palvelut ja niiden liitännäispalvelut, joten standardiluetteloa on muutettava vastaavasti. Tärkeimmät muutokset tämän version ja vuonna 1998 julkaistun ONP-standardiluettelon kuudennen version välillä ovat seuraavat: - ONP-standardiluettelosta on poistettu joitakin standardeja. Luettelosta on poistettu useimmat niistä standardeista, jotka lueteltiin pakettikytkentäisten datapalvelujen standardeja koskevassa suosituksessa 92/382/ETY ja ISDN-palvelujen standardeja koskevassa suosituksessa 92/383/ETY. - Joitakin uusia standardeja on lisätty varsinkin standardiluettelon televisiolähetystoimintaa koskevaan lukuun. Tämä luettelo sisältää valikoituja standardeja kyseisiltä aloilta. Puitedirektiivin 17 artiklan 2 kohdassa säädetään, että jos tarvittavaa standardia ja/tai spesifikaatiota ei ole tässä luettelossa, jäsenvaltioiden on edistettävä eurooppalaisten standardoimisjärjestöjen laatimien standardien käyttöä, ja jos tällaisia standardeja ja/tai spesifikaatioita ei ole, niiden on edistettävä Kansainvälisen teleliiton (International Telecommunication Union, ITU), Kansainvälisen standardisoimisjärjestön (International Organisation for Standardisation, ISO) tai Kansainvälisen sähkötekniikan toimikunnan (International Electrotechnical Commission, IEC) laatimien kansainvälisten standardien tai suositusten käyttöä(5). ESIPUHE 1. Yleistä Komissio julkaisee direktiivin 90/387/ETY (sellaisena kuin se on muutettuna direktiivillä 97/51/EY) nojalla luettelon standardeista, joita on määrä käyttää yhdenmukaistettujen teknisten rajapintojen ja/tai palvelujen ominaisuuksien perustana avoimen verkontarjonnan yhteydessä. Puitedirektiivin 17 artiklan 1 kohdan mukaan komissio laatii ja julkaisee Euroopan yhteisöjen virallisessa lehdessä standardeista ja/tai spesifikaatioista luettelon edistääkseen sähköisten viestintäverkkojen ja -palvelujen ja niiden liitännäistoimintojen ja -palvelujen yhdenmukaista tarjontaa. Nykyisen sääntelyjärjestelmän mukaisia velvoitteita sovelletaan 25. heinäkuuta 2003 asti, jolloin puitedirektiivin 28 artiklan nojalla aletaan soveltaa uutta sääntelyjärjestelmää. Standardiluetteloa tarkistetaan säännöllisesti uudesta teknologiasta ja markkinoiden muutoksista aiheutuvien vaatimusten perusteella. Asianomaisia osapuolia kehotetaan antamaan palautetta tästä alustavasta versiosta. Viestintäkomiteaa(6) on kuultu siltä osin kuin standardiluettelo liittyy puitedirektiivin 17 artiklaan. 2. Standardiluettelon rakenne - I luku: Liitteen I luvussa määriteltyä kiinteiden yhteyksien vähimmäisvalikoimaa täydentävien kiinteiden yhteyksien viiteluettelo. - II luku: Liittymät ja yhteenliittäminen. Numeron siirrettävyys, operaattorin valinta ja operaattorin ennaltavalinta. - III luku: Tilaajayhteyksien eriytetty tarjonta. - IV luku: Erilaisten käyttäjäpalvelujen toteuttamista koskevat standardit. - V luku: Tietosuojavaatimusten toteuttamista koskevat standardit. - VI luku: Digitaalilähetyspalvelujen jakeluun tarkoitettuja sähköisiä viestintäverkkoja ja niiden liitännäistoimintoja koskevat standardit. Liite Liite sisältää ainoastaan tiedotustarkoituksessa luettelon standardeista ja/tai spesifikaatioista, joiden noudattaminen on nykyisin voimassa olevissa direktiiveissä säädetty pakolliseksi. - I luku: Direktiivin 92/44/ETY(7) liitteessä II oleva kiinteiden yhteyksien vähimmäisvalikoiman viiteluettelo, sellaisena kuin se on muutettuna direktiivillä 97/51/EY(8) ja tulevaisuudessa direktiivillä 2002/22/EY (yleispalveludirektiivi)(9). - II luku: Direktiivin 98/10/EY(10) liitteessä III vahvistetut palvelun laatua koskevat muuttujat, sellaisina kuin ne ovat muutettuina komission päätöksellä 2001/22/EY(11) ja tulevaisuudessa direktiivillä 2002/22/EY (yleispalveludirektiivi), jolloin niitä sovelletaan operaattoreihin, joilla on yleispalveluvelvollisuuksia. Jos luettelossa olevasta standardista ei mainita versionumeroa, käytetään luettelon julkaisuajankohtana voimassa olevaa standardin versiota. Esipuheen kohdassa 7 on täydelliset viitetiedot edellä mainituista direktiiveistä. 3. Luettelossa mainittujen standardien asema Luvuissa I-VI lueteltujen standardien noudattamista suositellaan, mutta siihen ei ole mitään oikeudellista velvoitetta. Puitedirektiivin 17 artiklan 2 kohdan mukaan "jäsenvaltioiden on edistettävä (...) tarkoitettujen standardien ja/tai eritelmien käyttöä palvelujen, teknisten rajapintojen ja/tai verkkotoimintojen tarjoamiseksi siinä määrin kuin se on ehdottoman välttämätöntä palvelujen yhteentoimivuuden varmistamiseksi ja käyttäjien valinnanvapauden lisäämiseksi."(12). Puitedirektiivin 17 artiklan mukaan luettelon on tarkoitus toimia "perustana sähköisten viestintäverkkojen, sähköisten viestintäpalvelujen ja niiden liitännäistoimintojen ja -palvelujen yhdenmukaisen tarjonnan edistämisessä" (1 kohta), ja luettelossa mainittujen standardien ja spesifikaatioiden käyttöä on edistettävä "palvelujen yhteentoimivuuden varmistamiseksi ja käyttäjien valinnanvapauden lisäämiseksi" (2 kohta). Tämä tulisi pitää mielessä sovellettaessa standardeja, jotka sisältävät vaihtoehtoja tai vapaaehtoisia kohtia. Puitedirektiivin 17 artiklan 5 ja 6 kohdassa säädetään, että jos "komissio katsoo, että (...) standardit ja/tai eritelmät eivät enää edistä yhdenmukaistettujen sähköisten viestintäpalvelujen tarjontaa tai että ne eivät enää täytä kuluttajien tarpeita tai että ne estävät tekniikan kehittämistä, se poistaa ne (...) standardien ja/tai eritelmien luettelosta." 4. Tekniset standardit ja/tai spesifikaatiot Useimmat luettelossa mainituista standardeista ja spesifikaatioista ovat sekä ETSI:n aikaisemman että nykyisen dokumenttiluokittelun mukaisia ETSI:n julkaisuja. ETSI:n säännöstön(13), mukaan nämä julkaisut luokitellaan seuraavasti: ETSI:n julkaisut nykyisen dokumenttiluokittelun mukaan: ETSI:n ohje (ETSI Guide, EG): Lähinnä informatiivinen ETSI:n julkaisu, joka hyväksytään julkaistavaksi jäsenkohtaisella äänestyksellä. ETSI:n standardi (ETSI Standard, ES): Normatiivisia säännöksiä sisältävä ETSI:n julkaisu, joka hyväksytään julkaistavaksi jäsenkohtaisella äänestyksellä. ETSI:n tekninen spesifikaatio (ETSI Technical Specification, TS): Normatiivisia säännöksiä sisältävä ETSI:n julkaisu, jonka jokin ETSI:n tekninen elin hyväksyy julkaistavaksi. ETSI:n tekninen raportti (ETSI Technical Report, TR): Lähinnä informatiivinen ETSI:n julkaisu, jonka jokin ETSI:n tekninen elin hyväksyy julkaistavaksi. Eurooppalainen standardi (televiestintäsarja), EN: Normatiivisia säännöksiä sisältävä ETSI:n julkaisu, jonka julkaiseminen on hyväksytty kansallisten standardointiorganisaatioiden ja/tai ETSI:n kansallisten valtuuskuntien hyväksyntämenettelyssä ja jolla on toimenpidekieltoon ja kansalliseen voimaansaattamiseen liittyviä vaikutuksia. Yhdenmukaistettu standardi: EN-standardi (televiestintäsarja), jonka laatimistoimeksiannon ETSI on saanut Euroopan komissiolta direktiivin 98/48/EY (direktiivin 83/189/ETY viimeinen muutos) nojalla ja joka on laadittu ottaen huomioon uutta lähestymistapaa koskevan direktiivin olennaiset vaatimukset ja jonka viitetiedot on julkaistu Euroopan yhteisöjen virallisessa lehdessä. Erityisraportti (Special Report, SR): Yleistä tiedotustarkoitusta varten laadittu ETSI:n julkaisu. ETSI:n aikaisemman dokumenttiluokittelun mukaiset julkaisut, joihin standardiluettelossa viitataan: Eurooppalainen telealan standardi (European Telecommunication Standard, ETS): Normatiivisia säännöksiä sisältävä ETSI:n julkaisu, jonka julkaiseminen on hyväksytty kansallisten standardointiorganisaatioiden ja/tai ETSI:n kansallisten valtuuskuntien hyväksyntämenettelyssä ja jolla on toimenpidekieltoon ja kansalliseen voimaansaattamiseen liittyviä vaikutuksia. ETSI:n tekninen raportti (ETSI Technical Report, ETR): Informatiivinen ETSI:n julkaisu, jonka jokin ETSI:n tekninen komitea hyväksyy julkaistavaksi. 5. ETSI:n käyttämä kolmivaiheinen spesifikaation laadintamenetelmä Vaiheen 1, 2 ja 3 standardit on sisällytetty luetteloon, jos se on ollut aiheellista. Vaiheet liittyvät ETSI:n käyttämään kolmivaiheiseen spesifikaation laadintamenetelmään (katso ETR-010). Vaihe 1 on palvelun yleinen kuvaus käyttäjän näkökulmasta. Vaihe 2 on kuvaus toiminnallisista ominaisuuksista ja tietovirroista, joita tarvitaan vaiheessa 1 kuvatun palvelun tueksi. Vaihe 3 on merkinantokäytännön spesifikaatio käyttäjän ja verkon rajapinnassa tai kahden yleisen verkon välisessä yhdyskäytävässä. 6. Osoitteita, joista mainittuja asiakirjoja on saatavilla ETSI Publication Office (ETSI:n julkaisutoimisto)(14) postiosoite: F - 06921 Sophia Antipolis Cedex puhelin: (33-4) 92 94 42 41 tai (33-4) 92 94 42 58 faksi: (33-4) 93 95 81 33 sähköposti: publications@etsi.fr Internet: http://www.etsi.fr ITU Sales and Marketing Service (ITU:n myynti- ja markkinointipalvelu) (ITU-T:n asiakirjat) postiosoite: Place des Nations CH - 1211 Genève 20 puhelin:(41-22) 730 61 41 (englanti) (41-22) 730 61 42 (ranska) (41-22) 730 61 43 (espanja) faksi: (41-22) 730 51 94 sähköposti: sales@itu.int Internet: http://www.itu.int 7. Viittaukset EU:n lainsäädäntöön Luettelossa viitataan seuraaviin säädöksiin, jotka löytyvät osoitteesta http://europa.eu.int/ information_society/topics/ telecoms/regulatory/index_en.htm Euroopan parlamentin ja neuvoston direktiivi 2002/21/EY sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) (EYVL L 108, 24.4.2002, s. 33). Euroopan parlamentin ja neuvoston direktiivi 2002/19/EY sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä (käyttöoikeusdirektiivi) (EYVL L 108, 24.4.2002, s. 7). Euroopan parlamentin ja neuvoston direktiivi 2002/22/EY yleispalvelusta ja käyttäjien oikeuksista sähköisten viestintäverkkojen ja -palvelujen alalla (yleispalveludirektiivi) (EYVL L 108, 24.4.2002, s. 51). Euroopan parlamentin ja neuvoston direktiivi 2002/58/EY henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) (EYVL L 201, 31.7.2002, s. 27). Euroopan parlamentin ja neuvoston direktiivi 2002/20/EY sähköisiä viestintäverkkoja ja -palveluja koskevista valtuutuksista (valtuutusdirektiivi) (EYVL L 108, 24.4.2002, s. 21). Komission suositus 2000/417/EY tilaajayhteyksien eriytetystä tarjonnasta (EYVL L 156, 29.6.2000, s. 44). Euroopan parlamentin ja neuvoston asetus (EY) N:o 2887/2000 tilaajayhteyksien eriytetystä tarjoamisesta (EYVL L 336, 30.12.2000, s. 4). Neuvoston direktiivi 90/387/ETY telepalvelujen sisämarkkinoiden toteuttamisesta saamalla aikaan avoimen verkon tarjoaminen (EYVL L 192, 24.7.1990, s. 1), sellaisena kuin se on muutettuna Euroopan parlamentin ja neuvoston direktiivillä 97/51/EY neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailuympäristöön televiestinnän alalla (EYVL L 295, 29.10.1997, s. 23). Neuvoston direktiivi 92/44/ETY avoimen verkon tarjoamisen soveltamisesta kiinteisiin johtoihin (EYVL L 165, 19.6.1992, s. 27), sellaisena kuin se on muutettuna Euroopan parlamentin ja neuvoston direktiivillä 97/51/EY neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailuympäristöön televiestinnän alalla (EYVL L 295, 29.10.1997, s. 23), sellaisena kuin se on muutettuna neuvoston direktiivin 92/44/ETY liitteen II muuttamisesta 7. tammikuuta 1998 tehdyllä komission päätöksellä (EYVL L 14, 20.1.1998, s. 27). Direktiivi 95/47/EY televisiosignaalien lähetystä koskevien standardien käytöstä (televisiostandardidirektiivi) (EYVL L 281, 23.11.1995, s. 51). Euroopan parlamentin ja neuvoston direktiivi 97/33/EY televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi (EYVL L 199, 26.7.1997, s. 32). Euroopan parlamentin ja neuvoston direktiivi 97/51/EY neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailuympäristöön televiestinnän alalla (EYVL L 295, 29.10.1997, s. 23). Euroopan parlamentin ja neuvoston direktiivi 98/10/EY avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä (EYVL L 101, 1.4.1998, s. 24), sellaisena kuin se on muutettuna Euroopan parlamentin ja neuvoston direktiivin 98/10/EY liitteen III muuttamisesta 22. joulukuuta tehdyllä komission päätöksellä (EYVL L 5, 10.1.2001, s. 12). Tässä asiakirjassa julkaistu standardiluettelo sisältää televerkkoja ja radio- ja televisiolähetysverkkoja sekä niiden liitännäistoimintoja koskevia standardeja. Ne eivät kuitenkaan rajoita radio- ja telepäätelaitteista ja niiden vaatimustenmukaisuuden vastavuoroisesta tunnustamisesta annetun Euroopan parlamentin ja neuvoston direktiivin 1999/5/EY(15) soveltamista eivätkä tämän direktiivin nojalla julkaistujen standardiluettelojen soveltamista. LUETTELO STANDARDEISTA JA/TAI SPESIFIKAATIOISTA, JOITA SOVELLETAAN SÄHKÖISIIN VIESTINTÄVERKKOIHIN JA -PALVELUIHIN SEKÄ NIIDEN LIITÄNNÄISTOIMINTOIHIN JA -PALVELUIHIN Standardiluettelon julkaisemisen tarkoituksena on edistää yhdenmukaistettujen sähköisen viestinnän palvelujen tarjoamista käyttäjien hyväksi koko yhteisössä, varmistaa palvelujen yhteentoimivuus ja tukea sekä nykyisen että uuden sääntelyjärjestelmän täytäntöönpanoa. Kun standardeja sisällytetään standardiluetteloon, pääasiallisena ohjenuorana on valita standardeja, jotka liittyvät läheisesti sääntelyjärjestelmän direktiivien säännöksiin. I LUKU Liitteen I luvussa määriteltyä kiinteiden yhteyksien vähimmäisvalikoimaa täydentävien kiinteiden yhteyksien viiteluettelo Tähän lukuun sisältyvät myös direktiivin 92/44/ETY liitteessä III luetellut tekniset rajapinnat ja/tai palvelujen ominaisuudet. DIGITAALISET YHTEYDET >TAULUKON PAIKKA> >TAULUKON PAIKKA> II LUKU Liittymä- ja yhteenliittämisstandardit. Numeron siirrettävyys, operaattorin valinta ja operaattorin ennaltavalinta VERKKOJEN YHTEENLIITTÄMINEN Tämä osa sisältää kytkentäisten verkkojen yhteenliittämisstandardit, älyverkot mukaan luettuina. Luettelossa mainitut yhteenliittämisstandardit perustuvat merkinantojärjestelmään N:o (SS7). >TAULUKON PAIKKA> >TAULUKON PAIKKA> PALVELUNTARJOAJIEN LIITTYMÄT Tämä jakso sisältää standardit, jotka soveltuvat verkkoliittymiin muissa kuin loppukäyttäjien valtaosalle tarjottavissa verkon liityntäpisteissä. >TAULUKON PAIKKA> NUMERON SIIRRETTÄVYYS, OPERAATTORIN VALINTA JA OPERAATTORIN ENNALTAVALINTA Tähän jaksoon sisältyvät tekniset rajapinnat ja/tai palvelujen ominaisuudet perustuvat yleispalveludirektiivin 19 artiklaan numeron siirrettävyyden, operaattorin valinnan ja operaattorin ennaltavalinnan osalta. >TAULUKON PAIKKA> >TAULUKON PAIKKA> >TAULUKON PAIKKA> III LUKU Tilaajayhteyksien eriytetty tarjonta Tähän lukuun sisältyvät tekniset rajapinnat ja/tai palvelujen ominaisuudet liittyvät suosituksen 2000/417/EY ja asetuksen (EY) N:o 2887/2000 mukaiseen tilaajayhteyksien eriytettyyn tarjoamiseen. >TAULUKON PAIKKA> IV LUKU Erilaisten käyttäjäpalvelujen toteuttamista koskevat standardit Tähän lukuun sisältyvät tekniset rajapinnat ja/tai palvelujen ominaisuudet soveltuvat erilaisten yleispalveludirektiivin mukaisten käyttäjäpalvelujen toteuttamiseen. ANALOGISEN LIITTYMÄN RAJAPINTA JA SOITTOÄÄNET Yleispalveludirektiivin 4 artiklan mukaan jäsenvaltioiden on varmistettava, että vähintään yksi operaattori pystyy täyttämään kaikki kohtuulliset pyynnöt, jotka koskevat liittymän saamista yleiseen puhelinverkkoon tietyssä sijaintipaikassa ja mahdollistamaan yleisesti saatavilla olevien puheensiirtopalvelujen käytön tietyssä sijaintipaikassa. >TAULUKON PAIKKA> STANDARDIT, JOTKA KOSKEVAT VAMMAISILLE KÄYTTÄJILLE TARKOITETTUJA PALVELUJA JA MUITA TOIMENPITEITÄ Yleispalveludirektiivin 7 artiklan mukaan jäsenvaltioiden on tarvittaessa toteutettava erityistoimenpiteitä, jotta yleisesti saatavilla olevat puhelupalvelut ovat kohtuuhintaan ja tasapuolisesti myös vammaisten käyttäjien ulottuvilla. >TAULUKON PAIKKA> NUMEROTIEDOTUSPALVELUT Yleispalveludirektiivin 5 artiklan mukaan jäsenvaltioiden on varmistettava, että kaikkien loppukäyttäjien saatavilla on vähintään yksi numerotiedotuspalvelu, joka kattaa kaikki luetteloidut tilaajanumerot. >TAULUKON PAIKKA> SOITTAJAN PAIKANTAMINEN Yleispalveludirektiivin 26 artiklan 3 kohdan mukaan jäsenvaltioiden on varmistettava, että yleisiä puhelinverkkoja tarjoavat yritykset antavat, siinä määrin kuin se on teknisesti mahdollista, kaikkien hätänumeroon 112 soitettujen puhelujen osalta hätätapauksia käsitteleville viranomaisille mahdollisuuden paikantaa soittaja. Kiinteissä verkoissa soittaja voidaan paikantaa kutsuvan tilaajan numeron ilmaisun (CLIP) avulla. >TAULUKON PAIKKA> EUROOPPALAISET TUNNUSNUMEROT (3883) Yleispalveludirektiivin 27 artiklan mukaan jäsenvaltioiden on varmistettava, että kaikki yleisiä puhelinverkkoja tarjoavat yritykset välittävät kaikki eurooppalaiselle numerointialueelle menevät puhelut. >TAULUKON PAIKKA> LISÄTOIMINNOT Yleispalveludirektiivin 29 artiklan mukaan kaikkien yleisiä puhelinverkkoja tarjoavien yritysten on tuettava äänitaajuusvalinnan äänien käyttöä ja asetettava käyttäjien saataville kutsuvan tilaajan tunnistus. Nämä toiminnot luetellaan mainitun direktiivin liitteessä I olevassa B osassa. Äänitaajuusvalinta (DTMF) >TAULUKON PAIKKA> Kutsuvan tilaajan tunnistus PSTN-verkoissa >TAULUKON PAIKKA> Kutsuvan tilaajan tunnistus ISDN-verkoissa >TAULUKON PAIKKA> Kutsuvan tilaajan tunnistus GSM-verkoissa >TAULUKON PAIKKA> KULUJEN VALVONTA Yleispalveludirektiivin 10 artiklan ja liitteessä I olevan A osan mukaan operaattoreiden, joilla on yleispalveluvelvollisuuksia, on tarjottava tiettyjä palveluita, joiden avulla kuluttajat voivat seurata ja tarkkailla kulujaan. Koska ISDN-verkot eivät kuulu yleispalveluun, luettelossa mainitaan vain yleisen puhelinverkon palveluja koskevat standardit. Lähtevien puhelujen esto >TAULUKON PAIKKA> V LUKU Tietosuojavaatimusten toteuttamista koskevat standardit Tähän lukuun sisältyvät tekniset rajapinnat ja/tai palvelujen ominaisuudet soveltuvat sähköisen viestinnän tietosuojadirektiivin ja yleispalveludirektiivin mukaisten käyttäjäpalvelujen toteuttamiseen. Joitakin yleispalveludirektiivissä käsiteltyjä toimintoja koskevat standardit on kuitenkin mainittu muualla tässä luettelossa. KUTSUVAN JA KUTSUTUN TILAAJAN TUNNISTUKSEEN LIITTYVÄT PALVELUT Tähän lukuun sisältyvät tekniset rajapinnat ja/tai palvelujen ominaisuudet liittyvät kutsuvan ja kutsutun tilaajan tunnistusta koskeviin palveluihin, joiden tarjoamista edellytetään sähköisen viestinnän tietosuojadirektiivin 8 artiklassa. >TAULUKON PAIKKA> SIJAINTITIEDOT YLEISISSÄ PUHEENSIIRTOPALVELUISSA Yleispalveludirektiivin 26 artiklan 3 kohdan mukaan yleisiä puhelinverkkoja tarjoavien yritysten on annettava kaikkien hätänumeroon 112 soitettujen puhelujen osalta hätätapauksia käsitteleville viranomaisille mahdollisuus paikantaa soittaja. Sähköisen viestinnän tietosuojadirektiivin 9 artiklan mukaan tilaajalla on oltava mahdollisuus helposti kieltää väliaikaisesti sijaintiaan koskevien tietojen käsittely kunkin verkkoyhteyden tai kunkin viestintätapahtuman osalta. Sähköisen viestinnän tietosuojadirektiivin 10 artiklan mukaan tilaajan väliaikainen kielto voidaan ohittaa, jotta hätäpuheluja käsittelevät organisaatiot voivat käsitellä soittajan sijaintia koskevia tietoja. >TAULUKON PAIKKA> AUTOMAATTINEN SOITONSIIRTO Sähköisen viestinnän tietosuojadirektiivin 11 artiklan mukaan jäsenvaltioiden on varmistettava, että tilaajilla on mahdollisuus helposti ja veloituksetta estää kolmannen osapuolen asettama automaattinen soitonsiirto päätelaitteeseensa. >TAULUKON PAIKKA> VI LUKU Digitaalilähetyspalvelujen jakeluun tarkoitettuja sähköisiä viestintäverkkoja ja niiden liitännäistoimintoja koskevat standardit Tässä luvussa luetellaan standardit, joilla on merkitystä käyttöoikeusdirektiivin, yleispalveludirektiivin ja puitedirektiivin mukaisessa televisiolähetyspalvelujen tarjoamisessa. Näihin standardeihin on siirretty tai niissä on sisällöltään laajennettu televisiosignaalien lähetystä koskevien standardien käytöstä annetun direktiivin 95/47/EY (jäljempänä "televisiostandardidirektiivi") asiaa koskevia säännöksiä. KULUTTAJILLE TARKOITETTUJEN TELEVISIOLAITTEIDEN YHTEENTOIMIVUUS Televisiostandardidirektiivin 3 artiklan ja 4 artiklan d alakohdan mukaan televisiovastaanotin on varustettava vähintään yhdellä avoimella (tunnetun eurooppalaisen standardointielimen standardoimalla) pistokeliitännällä. Nämä velvoitteet on siirretty muokattuina yleispalveludirektiivin 24 artiklaan ja liitteeseen VI. >TAULUKON PAIKKA> EHDOLLISEN PÄÄSYN JÄRJESTELMÄT Televisiostandardidirektiivin 4 kohdan a alakohdan mukaan kuluttajalaitteiden, joilla voidaan purkaa digitaalisen televisiosignaalin salaus, on mahdollistettava tällaisen signaalin salauksen purku yleisen eurooppalaisen salausalgoritmin mukaisesti ja koodaamattomina lähetettyjen signaalien näyttäminen. Sama vaatimus sisältyy myös yleispalveludirektiivin 24 artiklaan ja liitteeseen VI. Käyttöoikeusdirektiivin 6 artiklan 1 kohdan ja liitteen I säännösten mukaan jäsenvaltioiden on varmistettava, että digitaalitelevisio- ja -radiolähetysten tarjonnassa noudatetaan säännöksissä tarkoitettuja ehtoja. Näihin säännöksiin on siirretty useimmat televisiostandardidirektiivin 4 artiklan säännöksistä ja laajennettu niiden soveltamisala koskemaan myös radiolähetyspalveluja. >TAULUKON PAIKKA> LÄHETYSJÄRJESTELMÄT Digitaalitelevisiolähetykset Televisiostandardidirektiivin 2 artiklan a alakohdassa säädetään seuraavaa: "Kaikkien yhteisössä katselijoille kaapelitse, satelliittia tai maalähetysverkkoja käyttäen välitettävien televisiopalveluiden on (...) jos ne ovat täysin digitaalisia, käytettävä lähetysjärjestelmää, jonka on standardoinut tunnettu eurooppalainen standardointielin." >TAULUKON PAIKKA> Digitaaliradiolähetykset Tässä jaksossa yksilöidään digitaaliradiolähetysten siirtoon soveltuva standardi. >TAULUKON PAIKKA> PALVELUT Puitedirektiivin 18 artiklan ja 17 artiklan 2 kohdan mukaan jäsenvaltioiden on edistettävä digitaalitelevisiopalvelujen yhteentoimivuutta. >TAULUKON PAIKKA> DIGITAALITELEVISIOVASTAANOTTIMIEN SOVELLUSRAJAPINNAT (API) Puitedirektiivin 18 artiklan 1 kohdan a alakohdassa vaaditaan jäsenvaltioita edistämään 17 artiklan 2 kohdan säännösten mukaisesti sitä, että interaktiivisten digitaalitelevisiopalvelujen tarjoajat käyttävät siirtotavasta riippumatta avointa sovellusrajapintaa, kun ne jakelevat palveluja interaktiivisten digitaalitelevisiojärjestelmien avulla yleisölle yhteisön alueella. Multimedia Home Platform >TAULUKON PAIKKA> (1) Neuvoston direktiivi 90/387/ETY, annettu 28 päivänä kesäkuuta 1990, telepalvelujen sisämarkkinoiden toteuttamisesta saamalla aikaan avoimen verkon tarjoaminen (EYVL L 192, 24.7.1990), sellaisena kuin se on muutettuna 6. lokakuuta 1997 annetulla Euroopan parlamentin ja neuvoston direktiivillä 97/51/EY (EYVL L 295, 29.10.1997). (2) EYVL L 108, 24.4.2002, s. 33. (3) Samantapainen säännös on direktiivin 90/387/ETY, sellaisena kuin se on muutettuna direktiivillä 97/51/EY, 5 artiklan 1 kohdassa. (4) EYVL C 339, 7.11.1998, s. 6. (5) Samantapainen säännös on direktiivin 90/387/ETY, sellaisena kuin se on muutettuna direktiivillä 97/51/EY, 5 artiklan 2 kohdassa. (6) Puitedirektiivin 22 artiklalla perustettu komitea. (7) EYVL L 165, 19.6.1992, s. 12. (8) EYVL L 295, 29.10.1997, s. 23. (9) Direktiivin 18 artiklan 1 kohdassa säädetään seuraavaa: "Jos kansallinen sääntelyviranomainen toteaa (...), että kiinteiden yhteyksien vähimmäisvalikoimaa tai osaa siitä tarjoavilla markkinoilla ei ole todellista kilpailua, sen (...) on asetettava kiinteiden yhteyksien vähimmäisvalikoiman tarjoamista koskevia velvollisuuksia, jotka on määritelty Euroopan yhteisöjen virallisessa lehdessä julkaistussa standardeja koskevassa luettelossa direktiivin 2002/21/EY (puitedirektiivi) 17 artiklan mukaisesti, ja tällaista tarjoamista koskevat tämän direktiivin liitteessä VII (...) vahvistetut ehdot." (10) EYVL L 101, 1.4.1998, s. 24. (11) EYVL L 5, 10.1.2001, s. 12. (12) Samantapainen säännös on direktiivin 90/387/ETY, sellaisena kuin se on muutettuna direktiivillä 97/51/EY, 5 artiklan 1 kohdassa. (13) Säännöstö löytyy osoitteesta http://portal.etsi.org/directives/ (14) ETSI:n julkaisuja voi kopioida ETSI Publications Download Area -tietokannasta http://pda.etsi.org/pda/ queryform.asp (15) EYVL L 91, 7.4.1999, s. 10. LIITE Liite sisältää ainoastaan tiedotustarkoituksessa luettelon standardeista ja/tai spesifikaatioista, joiden noudattaminen on nykyisin voimassa olevissa direktiiveissä säädetty pakolliseksi. Liitteeseen sisältyvät seuraavat standardit ja spesifikaatiot: - kiinteitä yhteyksiä koskevat standardit, jotka on määritelty direktiivin 92/44/ETY liitteessä II - palvelun laatua koskevat muuttujat, jotka on vahvistettu direktiivin 98/10/EY liitteessä III, sellaisena kuin se on muutettuna direktiivin 98/10/EY liitteen III muuttamisesta 22. joulukuuta 2000 tehdyllä komission päätöksellä. I LUKU Direktiivin 92/44/ETY liitteessä II lueteltujen kiinteiden yhteyksien viiteluettelo Direktiivin 92/44/ETY 7 artiklan mukaan tiettyjen organisaatioiden on tarjottava tässä luettelossa olevien teknisten spesifikaatioiden mukaisten kiinteiden yhteyksien vähimmäisvalikoimaa. Kyseinen direktiivi kumotaan 24. heinäkuuta 2003, minkä jälkeen kiinteiden yhteyksien vähimmäisvalikoiman tarjontavelvollisuus on pidettävä voimassa yleispalveludirektiivin 16 artiklan 1 kohdan nojalla. Tätä velvollisuutta tarkastellaan uudelleen mainitun direktiivin 16 artiklan 3 kohdan ja 18 artiklan 1 kohdan mukaisesti. Yleispalveludirektiivin 18 artiklan 2 kohdan mukaan jäsenvaltioiden on poistettava kiinteiden yhteyksien vähimmäisvalikoiman tarjontavelvollisuudet, jos merkityksellisillä markkinoilla on todellista kilpailua. ANALOGISET YHTEYDET >TAULUKON PAIKKA> >TAULUKON PAIKKA> DIGITAALISET YHTEYDET >TAULUKON PAIKKA> II LUKU Palvelun laatua koskevat muuttujat Avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä annetun direktiivin 98/10/EY 12 artiklan mukaan, sellaisena kuin se on muutettuna direktiivin 98/10/EY liitteen III muuttamisesta 22. joulukuuta tehdyllä komission päätöksellä, vähintäänkin merkittävässä markkina-asemassa olevien organisaatioiden on pidettävä yllä ajantasaisia tietoja tarjoamistaan palveluista liitteessä III säädettyjen palvelun laatua koskevien muuttujien osalta. Kyseinen direktiivi kumotaan 24. heinäkuuta 2003, minkä jälkeen tietojen ylläpitovelvollisuus on pidettävä voimassa yleispalveludirektiivin 11 artiklan nojalla. Tässä artiklassa säädetään, että yleispalveluvelvollisuuksien alaisten operaattoreiden on julkaistava yleispalveludirektiivin liitteessä III esitettyihin palvelun laadun muuttujiin, määritelmiin ja mittausmenetelmiin perustuen riittävät ja ajantasaiset tiedot suorituksistaan yleispalvelun tarjonnassa. >TAULUKON PAIKKA>